C 214/156
DA
Den Europæiske Unions Tidende
16.6.2023
Torsdag den 19. januar 2023
AE. der henviser til, at disse aspekter vedrørende en forøgelse af maskineffekten af særlige sikkerhedshensyn bør finansieres gennem tilskud og på visse betingelser bør støttes af EHFAF, forudsat at de ikke øger fiskeriindsatsen eller evnen til at fange fisk; der henviser til, at støtte fra EHFAF af disse årsager også bør være til rådighed for opmudring i kunstige og naturlige havne; AF. der henviser til, at ikkeindustrielt fiskeri er langt mere afhængigt af forholdene på havet end industrielt fiskeri, hvilket alt efter fartøjstype og redskaber fører til større uregelmæssigheder i fangstperioderne, og dermed indvirker på antallet af arbejdsdage om året, hvor sejlads er mulig; AG. der henviser til, at traditionelt fiskeri er bæredygtigt med hensyn til den biologiske forvaltning af fiskebestandene og med hensyn til ressourcer og selektivitet samt socialt og økonomisk, hvilket alt sammen bidrager til, at denne aktivitet er dybt rodfæstet; AH. der henviser til, at man blandt de faktorer, der udgør et pres på fiskebestandene, og som også anretter direkte og indirekte skade på fiskeriet, kan nævne forurening, tab af levesteder, søfart, konkurrence om pladsen samt klimaændringer, hvis synlige virkninger bl.a. er stigende vandtemperaturer, forsuring, ændringer i havstrømmene, asynkroni mellem arterne og invasion af ikke naturligt hjemmehørende arter; AI.
der henviser til, at der er behov for at forbedre evnen til tilpasning til og modvirkning af følgerne af klimaændringer og af kriser og træffe foranstaltninger med henblik på at forbedre kystsamfundenes modstandsdygtighed;
AJ.
der henviser til, at ikkeindustrielt fiskeri også har potentiale til at bidrage til dekarbonisering og øget energieffektivitet og dermed i sidste ende bidrager til indsatsen for modvirkning af klimaforandringer;
AK. der henviser til, at ikkeindustrielt fiskeri har stor betydning i EU, navnlig for en række fiskersamfund, i kombination med industrielt fiskeri og fjernfiskeri; AL. der henviser til, at mange af årsagerne til den forværrede socioøkonomiske situation i sektoren endnu ikke er blevet løst, herunder behovet for at styrke fiskernes position i forsyningskæden; AM. der henviser til, at anerkendelse af producentorganisationer, sammenslutninger og fiskerlaug vil give dem adgang til finansiel støtte, og at fremme af deres aktive deltagelse gennem fælles forvaltning klart vil kunne forbedre indtjeningen i sektoren; AN. der henviser til, at indtjeningen for ikkeindustrielt fiskeri, traditionelt fiskeri og kystfiskeri påvirkes af volatile priser og skarpe markedsudsving, der er følsomme over for mange udefrakommende faktorer som f.eks.
covid-19-pandemien; AO. der henviser til, at de forskellige indkomst- og lønsystemer i fiskerisektoren i høj grad er variable og afhænger af de fiskerimuligheder, som havet byder på, og at det er en af de faktorer, der gør den mindre attraktiv for nye generationer; AP. der henviser til, at erhvervsfiskere ofte får lave lønninger og må affinde sig med vanskelige — ofte usikre — arbejdsvilkår i et erhverv, der fortsat er det farligste i verden, mens de stigende omkostninger, der er forbundet med opstart af fiskerivirksomhed, kombineret med den stigende koncentration inden for industrien gør fiskeriet til en mindre attraktiv mulighed, navnlig for unge; AQ.
der henviser til, at markederne ofte domineres af nogle få etablerede produkter, og at småfiskeriprodukter, der er et bæredygtigt alternativ til kraftigt fiskede arter, ikke får tilstrækkelig markedsføringsfokus; der henviser til, at forbrugerne ofte forhindres i at få de fulde oplysninger om det produkt, de køber, dets produktionssystem eller de anvendte fiskeredskaber; AR. der henviser til, at bæredygtig rentabilitet for småfiskeri er vigtig for at øge sektorens tiltrækningskraft; AS. der henviser til, at ikkeindustrielle fiskerfartøjer er dem, der påvirkes mest af vanskelighederne i forbindelse med bevilling af fiskelicenser i de engelske farvande, da de har sværest ved at dokumentere deres fiskehistorik;